Luftforsvarets skolesenter

Luftforsvarets skolesenter er en avdeling i Luftforsvaret som ligger i bydelen Tveit i Kristiansand nær Kristiansand lufthavn, Kjevik.

Historie 
Et behov for opplæring av nytt flyteknisk personell hadde oppstått etter hjemkomst fra Storbritannia etter andre verdenskrigs slutt. Kvalifiserte mannskaper ble dimittert og forsvant til sivile virksomheter. En skole ble opprettet på Kjeller, men plassen ble fort for liten. Virksomheten ble flyttet til Kjevik som Flyvåpnets tekniske skole i februar 1946.

Flytting av skolen 
Stortinget vedtok 15. november 2016 at Luftforsvarets skolesenter skal flyttes til Værnes og at Forsvaret skal legge ned sin virksomhet på Kjevik. Detaljene i langtidsplanen beskriver at skolesenteret skal deles opp: Noe aktivitet ble lagt til Værnes, resterende aktivitet skal innen 2025 utsettes eller fordeles til Luftforsvarets operative baser. 

I tillegg til endringen av den tekniske utdanningen i Luftforsvaret, ble befalsutdanningen på Kjevik overført til Forsvarets befalsskole 1. august 2017.

Organisasjon 
Skolesenteret består av hovedkvarteret til Luftforsvarets skolesenter på Kjevik som har underlagt følgende skoler per januar 2023.

Kjevik 
Luftforsvarets spesialistskole
Luftforsvarets tekniske skole

Sørreisa 

 Luftforsvarets kontroll- og varslingsskole

Værnes 

 Avdeling for teknologibasert læring
 Baseforsvarstaktisk skole

Rygge 

 Luftforsvarets flyoperative treningssenter (tidligere Luftforsvarets flytaktiske skole)

Ørland 

 Luftforsvarets sanitetsskole
 Luftverntaktisk skole

Referanser

Eksterne lenker 
 Skolesenterets hjemmeside 

Luftforsvaret
Skoler i Forsvaret
Utdanningsinstitusjoner etablert i 1946